Rocío Márquez

Rocío Márquez Limón (Huelva, 1985eko irailaren 29a) huelvar flamenko-abeslaria da. Generoaren berritzaile handien lekukoa hartu du. Hiru hamarkadatik gorako ibilbide artistikoan, ikertzailea, bokazio sortzailea eta bikaintasun interpretatzailea uztartu ditu. Emaitza, ekarpen biribila da, flamenkoa musikaren abangoardian kokatuta egon dadin.

 Bizitza 
1994an, 9 urterekin, Huelvako Peña Flamenkoan flamenko klaseak jasotzen hasi zen, eta komunitatean bere burua ezagutzera eman zuen. Urte horretan bertan, Huelvako fandangoen bigarren saria irabazi zuen, eta horrek motibatu zuen ikasten jarraitzera. Aldi berean, kontserbatorioan ikasten hasi zen.

11 urte zituela, Antena 3 kateko Menudas estrellas telebista saioan parte hartu zuen, eta Marifé de Triana abeslaria imitatu eta brontzezko izarra irabazi zuen. Handik gutxira, COPE kateak antolatutako lehiaketa batean, Espainiako abesti modalitateko artista berrien lehen saria lortu zuen. Tarte horretan, kantu eskolak jaso zituen Sevillan, eta hainbat telebista saiotan agertu zen, hala nola Esos locos bajitos (1998-2005) eta De buena mañana saioetan.

2005ean, Sevillako Cristina Heeren izeneko Fundazioak beka eman zion, eta Paco Taranto eta Sonia Miranda artista flamenkoengandik ikasi zuen. Ikasten jarraitu zuen, eta, 2017an, doktoretza egin zuen Sevillako Unibertsitatean, “La técnica vocal en el flamenco: fisionomía y tipos” izeneko tesiarekin.

2008az geroztik, Marquez hainbat espaziotan jardun du, hala nola Errege Antzokian, Auditorio Nazionaleko Areto Sinfonikoan, Maestranza Antzokian, Kataluniako Musikaren Jauregian, Sofia Erregina Arte Jauregian, Parisko Orkestra Filarmonikoan eta Luxenburgoko Orkestra Filarmonikoan.

2012ko uztailean, ekintza bat egin zuen Leongo Pozo de Santa Cruz del Silen, meatze arroen itxieraren aurkako protesta zela eta, 45 egun itxita zeramatzaten meatzari talde bati a capela abesteko.

2018an, Europe Zinema Sarietan jardun zuen, eta hainbat proiektu zinematografikotako soinu-bandetan parte hartu zuen, hala nola 2018an, Raül Refree musikariarekin batera, Isaki Lacuestaren Entre dos aguas filmeko “Cuando salga el sol” izenburudun abestiaren interpretazioan, edo 2019an Paco Cabezas gidoilari eta zuzendariaren Adiós filmeko “Me quedo contigo” abestiaren bertsioan. Urte berean, Derby Motoreta’s Burrito Kachimba rock talde andaluziarrarekin batera, Camarón de la Islaren “Viejo Mundo” abestiaren bertsioa kaleratu zuen, 40 urte betetzen zituen eta. 2019an, Jorge Drexlerrekin kolaboratu zuen “Aquellos puentes sutiles” ikuskizuna sortuta.

Bere alderdi artistikoaz gain, Flamenkoaren Ikerketa eta Analisia Unibertsitate arteko Masterreko irakaslea eta hizlaria da.

 Diskografia 
 2009 – Aquí y ahora.
 2012 – Claridad.
 2014 – El niño.
 2017 – Firmamento.
 2018 – Diálogos de nuevos y viejos sones, Fahmi Alqhairekin.
 2019 – Visto en El Jueves.
 2020 – Omnia vincit amor. Con Enrike Solinís.
 2022 – Tercer cielo. Con Bronquio.
 2022 – Flamencos: Falla, Granados, Albéniz, Rosa Torres-Pardorekin

 Sariak eta aintzatespenak 

 2008an, Marquezek bost sari jaso zituen, horien artean, Meatze Lanpara saria, Meategietako Kantuaren Jaialdian.
 2025ean Meridiana saria jaso zuen.
 2019ko Paterna de Riverako Peteneras Nazioarteko Kantu Lehiaketan, 1972an lehiaketa sortu zenetik, Peteneraren Urrezko Domina jaso zuen lehen emakume artista bilakatu zen.
 Hurrengo urtean, 2020an, Les Victoires du Jazz munduko musika album onenaren saria eman zioten Visto en El Jueves diskoarekin, eta hori lortu zuen Espainiako lehen artista bilakatu zen.
 2022an, Bronquio ekoizlearekin batera egindako Tercer cielo diskoak Espainiako Album Onenaren Ruido (Zarata) Saria lortu zuen, flamenkoa eta elektronika uztartzeagatik, PAM (Periodistas Asociados de Música) elkarteak emana.

 Erreferentziak 

 Kanpo estekak 

 Rocio Marquezen argitasuna: Radio Clasicako gure flamenkoa, José María Velázquezekin (2012ko irailaren 11).link=Archivo:Speaker_Icon.svg|20x20px
 Montoyaren gitarra Gure flamenkoa Irrati Klasikoan (2014ko maiatzaren 20an).link=Archivo:Speaker_Icon.svg|20x20px

Kategoria:Huelvarrak
Kategoria:Flamenko abeslariak
Kategoria:Gaztelaniazko abeslariak
Kategoria:XXI. mendeko emakume abeslariak